ועדת הכלכלה, כנסת 25, פרוטוקול מספר 79, 2023-05-01 00:00

דוד ביטן: בוקר טוב, אני פותח את הישיבה

דוד ביטן:  הנושא על סדר היום, פרק כ"ה (שונות) למעט סעיפים 96(2) ו-97 – חוק רישוי שירותים ומקצועות בענף הרכב מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ג-2023

דוד ביטן:  בבקשה, מי הנציג שמסביר את זה?      

אופיר כץ: בוקר טוב

אופיר כץ:  התיקון שאנחנו מציעים כאן יאפשר לחשב הכללי במשרד האוצר, הוא אחראי על כל הרכש הממשלתי, לייבא בעצמו או באמצעות מינהל הרכב הממשלתי לשימוש המדינה

אופיר כץ:  היום המדינה הלכה למעשה קונה את כל כלי הרכב לשימוש שלה לצי הרכב הממשלתי שמונה כ-5,000 כלי רכב, עם רכש של בערך 2,500 כלי רכב בשנה, כל הרכש הזה מבוצע באמצעות יבואנים

אופיר כץ:  אנחנו מציעים כאן שהחשב הכללי יוכל לקבל רישיון יבוא ממשרד התחבורה ליבוא כלי רכב בעצמו בלי המגבלות שקיימות היום ליבוא על ידי המדינה בחוק רישוי שירותים ומקצועות בענף הרכב

איתי עצמון: מה המגבלות שקיימות היום?      

אופיר כץ: היום המגבלות הן שהרכב אינו מיובא על ידי יבואן, הדגם, שזה נועד לשימוש מיוחד שאין לו מענה אחר, ויש עוד סעיף סל שזה בתנאים נוספים שקבע המנהל במשרד התחבורה, סעיף סל כזה שלא ברור מה התוכן שלו

איתי עצמון: לא, כתוב רק שהמנהל אישר את היבוא

אופיר כץ: נכון, בעצם סעיף 31 לחוק רישוי שירותים מונה רשימה של גופים נוספים שרשאים לייבא כלי רכב ודווקא התנאים האלה, אני חושב שיש שם רשימה של שמונה גופים שיכולים לקבל רישיון, חלים אך ורק על מינהל הרכש הממשלתי

אופיר כץ:  זה גם לא נכון שזה מינהל הרכש הממשלתי, לכן אנחנו מציעים כעת לתקן את זה לחשב הכללי

אופיר כץ:       זה יאפשר גם לחסוך כספי ציבור בכך שכלי הרכב ייובאו ישירות על ידי המדינה ולא יירכשו דרך היבואנים, שהם גופים שפועלים למטרות רווח, וגם במקרה שבו יבואן לא מייבא דגם רכב מסוים, שיש לו צורך בצי הרכב הממשלתי, אז החשב הכללי יוכל לייבא אותו בעצמו

דוד ביטן: מה, אתם מתחרים ביבואנים עכשיו?      

אופיר כץ: אני לא חושב שזה עניין של תחרות, היבואנים הם חברה עסקית שפועלת למטרות רווח והיא מוכרת כלי רכב למטרות רווח, זה עסק, זו חברה, הכול בסדר, הם פועלים, אנחנו המדינה יכולים לרכוש כלי רכב לשימוש צי הרכב הממשלתי, כאמור הוא מונה כמה אלפי כלי רכב, אני לא חושב שיש פה עניין של תחרות

אופיר כץ:  בהיבט של שמירה על כספי ציבור אנחנו יכולים ככה לחסוך את רכיב הרווח של היבואנים, לרכוש את כלי הרכב בעצמנו, לחסוך כספי ציבור וגם לרכוש כלי רכב שיבואנים לא מייבאים וייתכן שיהיה להם צורך בצי הרכב הממשלתי

בועז טופורובסקי: יש כוונה לעשות את זה בעוד תחומים? כי פתאום הבאתם מהרכב יבוא

בועז טופורובסקי:  המדינה משתמשת בהרבה דברים מיובאים, יש עוד כוונות להיכנס לעוד תחומים חוץ מהרכב?     

אופיר כץ: אני לא מכיר

אופיר כץ:  אנחנו אחראים על מינהל הרכב הממשלתי

דוד ביטן: כמה רכבים אתם מתכוונים –      

אליהו ברוכי: 15,000

אליהו ברוכי:  בדברי ההסבר הם אומרים שצי הרכב מונה 15,000 רכב

יריב גבאי: צי הרכב מונה כ-15,000 רכבים, מתוכם 9,000 רכבים של משטרת ישראל, 1,000 של כבאות, 1,000 של שב"ס והשאר של משרדי הממשלה השונים, כולל שרים, סגני שרים וכו'

יריב גבאי:  לשאלה שנשאלה כאן, אנחנו לא מכירים איזה שהוא אגף אחר או רצון אחר לעשות דבר דומה

בועז טופורובסקי: זאת אומרת זו יוזמה שלכם, של מינהל הרכב?     

יריב גבאי: נכון

יריב גבאי:  אני אגיד דבר נוסף, אנחנו מדברים על יבוא, או רכש, היום אנחנו הרי רוכשים מהיבואנים משהו כמו 2,500 רכבים בשנה מתוך משהו כמו 400,000 רכבים שמיובאים למדינת ישראל בשנה, כך שאנחנו בהקשר הזה מאוד קטנים בהשפעה שלנו בהקשר הספציפי הזה

יריב גבאי:       עוד דבר אחד שלא נאמר כאן זה שישנם יבואנים כאלה ואחרים שמחליטים מסיבות לגיטימיות שלא להגיש מועמדות למכרזים של מינהל הרכב הממשלתי ואז היום, לפי הנוסח הקיים, אנחנו מנועים מלהציע את הרכבים הללו לשרים, סגני שרים, עובדי מדינה וכו'

יריב גבאי:  זה בעצם מה שאנחנו רוצים לשנות, מכיוון שאסור לי לרכוש אותם

יריב גבאי:  היום הנוסח אומר שאם הדגם הספציפי מיובא על ידי יבואן לארץ לי אסור לקנות אותו

שלום דנינו: לא שאסור לך, שהם ממתגים את הרכב מעל סכום מסוים

דוד ביטן: רק על העניין הזה או שאתם הולכים לחסוך גם כסף פה בתקציב?      

יריב גבאי: ודאי וודאי

יריב גבאי:  אנחנו מניחים שלאור העובדה שאנחנו הולכים לקנות מהיצרן ישירות אז אנחנו נוריד כאן פערי תיווך, אבל, כמו שאמרתי, זה לא השיקול היחידי

בועז טופורובסקי: וגם המחיר יפורסם? גם הציבור יוכל לראות? נגיד אתם קונים סוג רכב מסוים ב-20% פחות מהמחיר שמקבל את זה הצרכן הציבור יוכל לראות את זה?      

יריב גבאי: אני מניח שאם וכאשר זה יקרה אז אנחנו נשמח להראות שחסכנו כסף למדינה, כמו כל דבר אחר שהחשב הכללי עושה

אופיר כץ: אני רק רוצה לציין לגבי נוסח החוק היום, שבעצם הוא קובע תנאים שדי בלתי אפשרי לעמוד בהם

אופיר כץ:  התנאי הראשון הוא שהרכב מיועד לשימוש במשרד ממשלתי או ביחידת סמך שלו, בסדר, ונועד לענות על צורך מיוחד, גם זה סעיף סל כזה שלא ברור מה המשמעות שלו

דוד ביטן: איזה צורך?      

אופיר כץ: בדיוק, זה לא ברור, זה נוסח החוק

דוד ביטן: מה זה צורך מיוחד? אני לא מבין

דוד ביטן:  הרכב זה לנסיעה רגילה

אופיר כץ: אבל זה נוסח החוק היום, זה מה שאנחנו מבקשים לתקן

דוד ביטן: אולי הכוונה עוד נושא

דוד ביטן:  למה לא תייבאו את הרכבים האלה גם לגופים אחרים, כמו למשל רשות החברות, מכבי אש, מגן דוד, כל הדברים האלה?      

אליהו ברוכי: מכבי האש בתוכם, 1,000 רכבים שלהם שם

שלום דנינו: מכבי אש בפנים, הם קונים

דוד ביטן: יש פה תחרות עם השוק החופשי

דוד ביטן:  זה קצת בעייתי, אבל אין לי בעיה לראות איך זה מתקדם

יריב גבאי: אלה מספרים מאוד קטנים, כמו שאמרתי, אנחנו מדברים על 2,500 רכבים

דוד ביטן: אמרתם 5,000 בשנה

יריב גבאי: לא, צי הרכב הממשלתי הוא 15,000, 5,000 מתוכו זה משרדי הממשלה, אנחנו כל שנה קונים דרך היבואנים, המצב הקיים היום, גם לנו וגם למשטרה, כ-2,500 בשנה, מתוך 400,000 רכבים שמגיעים למדינת ישראל דרך היבואנים

אליהו ברוכי: 5% בערך

יריב גבאי: ההשפעה, אני מניח – ושוב, אף אחד לא אמר שמחר אנחנו נעבור - - -     

דוד ביטן: ומי יטפל ברכבים האלה? איזה מוסכים מטפלים בזה?      

בועז טופורובסקי: הרשמיים, הם מחויבים

יריב גבאי: גם המורשים וגם כלליים

בועז טופורובסקי: המורשים מחויבים לפי חוק לטפל בזה

דוד ביטן: אבל הם לא מייבאים דרכם

דוד ביטן:  אז מה, הפכתם להיות יבוא מקביל? זה מה שאתם אומרים?      

בועז טופורובסקי: זהו, אתם מתכוונים להיות אתם היבואן או לפנות גם לחברות פרטיות של יבוא מקביל?      

יריב גבאי: הרעיון הוא כרגע לבטל את ההגבלה שיש עלינו מלייבא ישירות נקודה

יריב גבאי:  אחר כך מה שאנחנו נעשה זה בהתאם למשאבים, בהתאם למה שאנחנו נגלה לחיסכון לציבור וכו' וכו'

יריב גבאי:  האופציה של לרכוש מהיבואנים עדיין קיימת ותהיה ואני מניח שהיא עדיין תהיה רוב הרכש שלנו

בועז טופורובסקי: אין עמדה של היבואנים? מעניין

דוד ביטן: לא, יש מוכרים, הם לא מוכרים

בועז טופורובסקי: המדינה היא קניין ענקי, זה יכול להיות בכל תחום של יבואן

שלום דנינו: זה עושה להם בעיה

דוד ביטן: איזה בעיה?      

שלום דנינו: אם הם הולכים לקנות, לדוגמה סקודה מסוימת ויפרסמו שזה עולה רק 100,000 שקל זה דופק להם את כל המכירות

דוד ביטן: אמרתי, הם מתחרים בשוק החופשי, זו הבעיה

שלום דנינו: הם ירצו להתגאות בזה שחסכו

שלום דנינו:  אני לא יודע אם הכול שוקלל, שנות האחריות שהיבואן נותן, הצרות שנופלות על היבואן

שלום דנינו:  עם כוח הקנייה שלהם הם משאירים ליבואנים המקומיים, לטעמי, מעט מאוד כסף

שלום דנינו:  שם הרווח הוא מאוד נמוך ליבואן, אני לא בטוח, אני גם בטוח שיהיו הסכמים שההם יקבלו עמלות, אז זה לא יהיה כזה –      

דוד ביטן: יש בעיה עם זה שאתם מתחרים בשוק החופשי, זה נוגד את כל הדוקטרינות הקיימות

בועז טופורובסקי: כן, אבל היבואנים התחילו

בועז טופורובסקי:  היבואנים באים ומחליטים מה יהיו הדגמים שיהיו לרכבי מדינה ואז אם הם רוצים זה הם אומרים: אנחנו לא מביאים את הדגם הזה בכלל

דוד ביטן: הבנתי, על זה אין ויכוח שזה דבר שצריך לטפל בו

בועז טופורובסקי: אבל הצד השני, המדינה היא קניין ענק, אין לזה גבול

בועז טופורובסקי:  כל יבואן, המדינה יכולה לבוא ולהגיד: אוקיי, לא תיתן לי מחיר טוב אני עכשיו אייבא את זה לבד

שלום דנינו: אם זה כמנוף לחץ זה לגיטימי

בועז טופורובסקי: אבל זה יכול להיות דווקא ניסיון מעניין

דוד ביטן: טוב, אני מקווה שתצליחו בעניין הזה

שלום דנינו: גם דיברתם על רכבים מיוחדים, כשאתה מדבר על רכבים מיוחדים אתה מדבר על מספר מועט, אז אתה תחזיק בשבילם חלפים ותיקח אחריות של יבואן?      

יריב גבאי: אנחנו בכל מקרה לא מתכוונים להקים מוסכים וכו', אלא להתבסס על השוק

שלום דנינו: לא, אם אתה מביא רכב שלא קיים, שהיבואנים לא מביאים, אתה תהיה מחויב בחלפים

בועז טופורובסקי: הם אמורים לטפל בזה, זה היבואן הרשמי

שלום דנינו: באינטואיציה שלי אני פחות נלהב מהרעיון שלכם, אבל –      

בועז טופורובסקי: היום המוסכים המורשים מחויבים לטפל ברכבים שביבוא מקביל

דוד מור: יבואן ישיר, חבר הכנסת טופורובסקי, מחויב לטפל ולממש אחריות ביחס לרכבים מתוצר שהוא מייבא

דוד מור:  זה לפי החוק

בועז טופורובסקי: אבל אם תייבאו עכשיו רכב שהוא לא מייבא? טוב, אני מניח שזה לא יקרה

דוד ביטן: אתם לא תביאו דגמים מיוחדים שאין במדינה, נכון?      

שלום דנינו: הם אמרו שכן, זה מה שהצגתם

יריב גבאי: לא, נתנו לזה מענה, אני אסביר

איתי עצמון: בואו תציגו את ההסדר בכלל שאתם מציעים

יריב גבאי: אני אסביר

יריב גבאי:  כבר היום בנוסח הנוכחי של חוק רישוי שירותים בענף הרכב יבואן ישיר מחויב לתת שירותי תחזוקה לכל רכב שמיובא לארץ מתוצר מסוים שאותו יבואן ישיר מייבא

יריב גבאי:  לכן דרך אגב גם אנחנו כשאנחנו קונים רכבים אנחנו לא קונים ואז דואגים לשירותי התחזוקה, יחד עם מכרז הרכש יש מכרז תחזוקה והעלויות - - -     

דוד ביטן: לא, אבל איך אתם מתגברים על העניין של הסכמי הבלעדיות? אתם רוצים עכשיו לייבא וולוו, נגיד, ויש ליבואן כאן הסכם בלעדיות עם היצרן, אתם תקבלו אישור? אתם תכריחו את היבואן לתת לכם אישור לקנות?      

דוד מור: לפי חוק רישוי שירותים במקצועות בענף הרכב חל איסור על הסכמי בלעדיות בין היבואן הישיר ליצרן

דוד ביטן: כן, אבל זה מה שקורה

שלום דנינו: הוא יקבל את העמלה שלו

דוד ביטן: אתם עושים צחוק או מה? אז על מה חוק יבוא מקביל? זה בגלל שיש להם הסכמים ישירים עם היצרן

דוד ביטן:  על מה אתם מדברים? מה זה לפי החוק אי אפשר? בפועל כל היבוא המקביל נובע מזה שיש דבר כזה

דוד מור: החוק אוסר על הסכמי בלעדיות

שלום דנינו: דוד, הם יקבלו את העמלות שלהם, היבואנים, וזה מה שאני אומר, שהפער במחיר כבר לא יהיה כזה גבוה

דוד ביטן: אבל איך הם עוקפים את ה – היצרן לא ימכור להם

דוד ביטן:  מה, הם יילכו ליבואן, יגידו לו: אתה חייב להגיד לו למכור? המדינה עושה דבר שאחרים לא יכולים לעשות? אני אגיד לכם את האמת, זה לא מוצא חן בעיניי, החוק הזה, אבל אני אלך איתכם, למרות שהוא בעייתי מאוד, גם התחרות בשוק החופשי של המדינה, גם הנושא שאתם תכריחו את היבואן לאשר לכם אצל היצרן למכור

דוד ביטן:  ומה עם המכס? אתם לא משלמים מכס

יריב גבאי: אנחנו נשלם

דוד ביטן: מסים אתם משלמים?      

שלום דנינו: לא, באמת, זה לא מצחיק

דוד ביטן: אני שואל שאלה

שלום דנינו: היום אין לכם פטור

יריב גבאי: היום היבואנים המקבילים עובדים בצורה הזאת

יריב גבאי:  היום יש יבואן מקביל של טויוטה, איך הוא עובד ואיך הוא מייבא?      

שלום דנינו: יש להם פטור, אתם לא משלמים 20%

אופיר כץ: אני רוצה להתייחס

אופיר כץ:  בוודאי שאנחנו לא מתגברים פה על חובות מיסוייות כאלה ואחרות ככל שהן חלות, גם בנוסח החוק אין הוראה על עניין התגברות על שאלות של מיסוי או דברים כאלה

אופיר כץ:  לעניין התחרות, שוב, אני לא חושב שיש פה פגיעה בתחרות או משהו כזה

אופיר כץ:  דבר ראשון, אנחנו, שוב, מדברים פה על חיסכון בכספי ציבור

אופיר כץ:  אני לא חושב שיש איזה שהיא חובה או זכות בדין ליבואנים שהרכש של המדינה יהיה דווקא מהם לצורך שמירה על שורת הרווח שלהם

שלום דנינו: קודם כל בוודאי שכן

שלום דנינו:  מה זה, זה לא אזרחים זרים

שלום דנינו:  אדוני, אתה מתאר אותם כאויב המדינה

אופיר כץ: לא, מה פתאום

שלום דנינו: לא, זה כלכלה ומותר להם להרוויח ואם מדינת ישראל תתרום לרווח הזה, מצוין

שלום דנינו:  מה קרה? שלכולם תהיה פרנסה

דוד ביטן: גם למה אתם לא עושים את זה בדברים אחרים? למה רק על רכב? הרי לא תסיימו רק ברכב, אתם תמשיכו בדברים אחרים גם כן

דוד ביטן:  זה מה שיקרה, זו התחלה, סנונית ראשונה

דוד ביטן:  מחר תרצו מכונות ניקיון אז תעשו לבד?      

יריב גבאי: אני לא מכיר שהיום יש הגבלה על מכונות ניקיון בהקשר הספציפי הזה

יריב גבאי:  ההגבלה קיימת על רכב

דוד ביטן: לא, אתם לא מייבאים אותן, אתם קונים מיבואן מפה

יריב גבאי: אני לא יודע מה מינהל הרכש עושה בהקשר הספציפי הזה, אבל למיטב ידיעתי, כמישהו שהיה בעבר במינהל הרכש, הם יכולים לייבא אם הם ירצו

שלום דנינו: דוד, אם הם באים בשם מדינת ישראל ליצרן אין יצרן בעולם שיגיד להם שהוא לא רוצה למכור להם, אבל הוא ידבר עם המפיץ פה והם יגיעו להסדרים ביניהם והם יעמיסו את הרווח וייצא חיסכון קטן

שלום דנינו:  באינטואיציה שלי אני אומר שזה לא נראה לי כזה רעיון גדול, לא יודע אם יש לכם איזה נתונים, מה תחסכו, מה לא, אם עשיתם בדיקות ראשוניות

בועז טופורובסקי: הייתי מצפה שהיבואנים יתנגדו אם זה היה כזה בלגן

דוד ביטן: אתה רואה מישהו הולך נגד המדינה?      

יריב גבאי: חברים, המספרים הם מאוד קטנים

אליהו ברוכי: הם יודעים שהיצרן לא ימכור להם בכלל

דוד ביטן: לא, הוא ימכור, אין לו ברירה, אבל יכול להיות שיעמיסו את העמלה, היצרן יעלה את המחיר למדינה

יריב גבאי: אבל אנחנו קונים במכרזים

דוד ביטן: איזה מכרזים? אתה קונה ישירות מהיצרן

בועז טופורובסקי: יש לי שאלה, טסלה למשל היום אתם לא יכולים לקנות?      

יריב גבאי: היום טסלה באמת זה דרך יצרן

בועז טופורובסקי: אין יבואן

יריב גבאי: נכון, אני לא יכול לקנות היום

דוד ביטן: איזה מכרז? מה, הם יעשו מכרז ליצרנים בחו"ל?      

אופיר כץ: כל התקשרות תהיה לפי חוק חובת המכרזים

אופיר כץ:  אם יש חובה לעשות מכרז, אם יש פטור ממכרז

דוד ביטן: איזה מכרז אתם תעשו?      

שלום דנינו: אני חושב שאתם צריכים למשוך את הידיים שלכם מהרעיון הזה, אלא אם באמת תציגו משהו יותר מפורט, סכומים, מה אתם חוסכים, איפה האחריות שאתם תעשו

שלום דנינו:  זה לא כזה פשוט

שלום דנינו:  ואני באופן עקרוני נגד לפרק פה עסקים במדינה

שלום דנינו:  תשמרו עליהם ותתמכו בהם ותוציאו את המחיר הכי טוב שאתם יכולים ויופי ותודה רבה לכם

יריב גבאי: חברים, אני אומר שוב, היום יש יבואנים שלא מעוניינים להשתתף במכרזים שלנו, וזה בסדר, אלה החלטות עסקיות שלהם, אנחנו צריכים את האופציה במידה שיהיה צורך לרכוש את הרכבים האלה ישירות מהיצרן

יריב גבאי:  רק על זה מדובר כאן

יריב גבאי:  המספרים הם נמוכים מאוד, כמו שאמרתי

דוד ביטן: אני לא בטוח שיש חיסכון גדול פה

יריב גבאי: המספרים הם נמוכים מאוד ואין פה שום פגיעה

יריב גבאי:  אם הייתה אני מניח שהם היו כאן והם לא

שלום דנינו: דוד, בשלב הזה, מבלי שאנחנו שומעים עוד יבואנים ועוד אחרים שאולי לא כל כך מודעים לבעיה אני אומר לך שאם תהיה הצבעה אני לא אהיה בעד

דוד ביטן: היה פרסום לחוק

יריב גבאי: הם לא היו, הם גם לא הגישו התנגדויות

אופיר כץ: כן, בכלל לא קיבלנו הערות ציבור על החוק הזה

דוד ביטן: הם לא יילכו נגד המדינה

דוד ביטן:  איך אתם קובעים איזה רכב אתם מחליטים לייבא?     

בועז טופורובסקי: יעשו מכרז

שלום דנינו: הם יעסיקו מומחים, יועצים, והנה ניפחנו עוד מחלקת רכש, עוד קניינים למדינה ובסוף ייתנו לך את השורה הסופית שחסכנו על הסובארו 5,000 והקמנו בשביל זה הר של פקידים

יריב גבאי: כבוד היושב הראש, על דבר כזה אנחנו לא נצא

אליאס עזאם: קודם כל אנחנו תומכים בהצעה של החשב הכללי, אבל כמו כל דבר יש יתרונות וחסרונות

אליאס עזאם:  יכול להיות שיתרון מסוים זה שלקוח גדול כמו החשב הכללי יוצא מהשוק ולא קונה מהיבואנים, יכול להיות שזה יפחית את הסבסוד הצולב בין הלקוח הגדול ללקוחות הקטנים

אליאס עזאם:  זה פן מסוים

אליאס עזאם:  בפן אחר יכול להיות שמינהל הרכש - - -     

דוד ביטן: מה אתה אומר?      

אליאס עזאם: קודם כל אתם צודקים בחששות שאתם מעלים

דוד ביטן: אני אלך על זה רק בהוראת שעה

דוד ביטן:  נעשה הוראת שעה ונראה איך זה מתקדם ובעוד שלוש שנים תבואו

שלום דנינו: גם להוראת שעה, אני מניח שככה מתנהג השוק וככה מתנהגת הכלכלה, הם יקימו מִנהלת, המִנהלת הזאת תעלה הרבה כסף

דוד ביטן: מה עם הצבא? אתם מייבאים גם רכבים לצבא?      

אופיר כץ: אני מבקש רגע, אני לא חושב שיש צורך להקים מִנהלת

אופיר כץ:  היום מינהל הרכב הממשלתי קונה רכבים עשרות שנים במכרזים שקיימים כבר היום - - -      

דוד ביטן: בין היבואנים הקיימים

שלום דנינו: ואתה לא צריך לנסוע לטובתם לחו"ל ואתה לא צריך לבדוק ואתה לא צריך לרוץ למשרד התחבורה

שלום דנינו:  אז אם אתם תלכו לרכוש באופן - - -     

אופיר כץ: גם היום יש קשרים עם משרד התחבורה

שלום דנינו: לא, אבל אם אתם עכשיו אחראים על המכוניות ועל העסקאות, אז יהיה גם פקיד שישחרר אותם בנמל

שלום דנינו:  חבר'ה, אל תציירו את זה שאתם מזמינים את זה באינטרנט ונגמר העניין, אתם תלכו להעסיק במנהלת כזאת עשרות אנשים

שלום דנינו:  ככה כוח האדם שלכם לא יגדל

אופיר כץ: אני מצטער, אני לא רואה ביסוס כרגע לאמירה הזאת

אופיר כץ:  גם הצעות בחוק ההסדרים, אם יש להם עלויות תקציביות של תקנים ודברים כאלה זה משוקלל מראש

אופיר כץ:  פה אין עלויות של תקנים

דוד ביטן: אני רוצה להבין, הבעיה העיקרית זה הנושא של המחיר? בגלל זה אתם עושים את החוק הזה? זאת אומרת אתם חושבים שככה אתם תחסכו כסף?      

אופיר כץ: כן, התכלית - - -     

אליהו ברוכי: לא, הם אמרו שאי אפשר לקנות - - -      

דוד ביטן: לא, הם אומרים שהם עושים מכרז ואז היבואן מחליט לא לגשת אז הם לא יכולים לתת לעובדים במדינה את הדגם הזה

יריב גבאי: לעובדים ולשרים ולסגני השרים

דוד ביטן: זאת אומרת היבואנים קובעים איזה דגם

שלום דנינו: אז שמדינת ישראל תוותר

שלום דנינו:  אני באתי לכנסת, ויתרתי על האאודי הנחמד שלי ואני מסתפק במה שהכנסת נותנת, מה קרה?      

אליהו ברוכי: איזה דגם למשל אי אפשר?      

יריב גבאי: פולקסווגן

יריב גבאי:  כולל סקודה

יריב גבאי:  יש עוד ישנים, עכשיו כבר לא ניגשו

שלום דנינו: מה, צריך כל דגם?      

אליהו ברוכי: הסקודה של הח"כים, כולם ישנים?      

יריב גבאי: לא, הכנסת עובדת בנפרד ממינהל הרכב

דוד ביטן: אל תדאג, בסוף יחייבו את הכנסת לעבוד עם המדינה גם כן

יריב גבאי: לא, למה?      

דוד ביטן: זה מה שיקרה, בינינו

יריב גבאי: ממש לא

דוד ביטן: זה בדיוק מה שיקרה

דוד ביטן:  גם נסיעות לחו"ל, כשיש משלחת, אז רק לפי מה שקורה בעניין הזה

יריב גבאי: אנחנו דווקא עבדנו הפוך

יריב גבאי:  משרד מבקר המדינה לאחרונה ביקש ו - - -     

דוד ביטן: אבל בוא תראה, כל דבר שהכנסת עושה מחייבים אותה לעשות לפי הממשלה

יריב גבאי: אז אנחנו עובדים טוב מאוד עם הכנסת והם עובדים בנפרד מאיתנו

דוד ביטן: בסדר, בוא נראה

דוד ביטן:  זה כמו מד"א שהיו, אתם תתחילו לייבא ואתם תרצו ואז אנחנו נפנה למינהל הרכב לתקן לנו את האוטו? זה מה שיקרה

יריב גבאי: לא, היום יש לכם חברת ליסינג ולהבנתי אתם מרוצים

דוד ביטן: אני אגיד לכם, החוק לא מוצא חן בעינינו, זה פייר אני אומר לכם, יש פה הרבה בעיות והשלכות שאתם לא ערים להן

אופיר כץ: אם יש חששות נוספים אנחנו פה כדי לענות

דוד ביטן: אבל אנחנו נעשה את זה רק בהוראת שעה, למרות שהיועץ המשפטי אמר לי - - -     

שלום דנינו: דוד, אני אומר לך, ככל שאני חושב על זה בדקות האלה שאני פה, למשל רכבי הצלה וכיבוי אש, יש המון ידע מקצועי שבין היבואן לבין היצרן למשל של מכונות הכיבוי

שלום דנינו:  אני מודע לזה, הייתי במחלקת מבצעים בחיל האוויר, הייתי אחראי על הרכש הזה, אין לך מושג כמה הידע המקצועי הזה חשוב

דוד ביטן: לא, בגלל שהם טוענים שזה חוסך כסף למדינה נלך על זה, אבל אני אומר לך, יש המון בעיות וגם המון בעיות עקרוניות, המדינה הופכת להיות בעצם חלק מהתחרות במדינת ישראל נגד – נראה לי מאוד משונה

יריב גבאי: כבוד היושב ראש, זה לא הרצון שלנו וזה לא המטרה

דוד ביטן: אבל זה מה שייצא, אתם מייבאים המון מכוניות

דוד ביטן:  אתם לא מייבאים מכונית עכשיו כמו אדם שמייבא באופן פרטי מכונית, אתם תייבאו 5,000 בשנה

יריב גבאי: לא, 2,500 בשנה

דוד ביטן: 15,000 לחלק לשלוש שנים זה 5,000

יריב גבאי: אנחנו לא מחליפים רכב כל שלוש שנים, אנחנו מחליפים רכב בין ארבע לחמש שנים

בועז טופורובסקי: איך אנחנו נוודא שאתם לא עושים מזה עסק? נגיד אתם קונים רכב, נשאיר את הדוגמה, ב-20% הנחה, אחרי ארבע שנים אתם רוצים למכור אותו אתם תמכרו את זה במחיר השוק

יריב גבאי: נכון

יריב גבאי:  אנחנו פועלים כמו חברת ליסינג אז יש הנחה מאוד משמעותית על הרכבים גם ככה, מכיוון שהם נחשבים פחות

יריב גבאי:  אנחנו בדיוק כמוהם

אופיר כץ: אני רק מבקש להשלים את התשובה

אופיר כץ:  המדינה היא לא עסק, היא לא גוף שפועל למטרות רווח

אופיר כץ:  המדינה כשיש רכוש של המדינה שיוצא משימוש הדבר הנכון לעשות לטובת כספי ציבור זה למכור אותו

איתי עצמון: אני רוצה לשאול בהמשך לדיון שנערך כאן, היום החוק מנוסח, כפי שנאמר, בצורה - - - כלומר שהרכב צריך לענות על צורך מיוחד וכמובן שנדרש אישור - - -     

דוד ביטן: לא, זה ברור שצריך להוריד, מה זה צורך מיוחד? הם רוצים לייבא רכבים, זה הכול

דוד ביטן:  איזה צורך מיוחד יש פה?      

איתי עצמון: נכון, השאלה איך יישמתם את החוק הזה עד עכשיו?      

אופיר כץ: לא יישמנו

איתי עצמון: לא רכשתם כלי רכב?     

אופיר כץ: מהנתונים של משרד התחבורה, אולי דוד יתקן אותי, לפחות בשנתיים האחרונות לא היה יבוא בכלל

איתי עצמון: החוק בתוקף מאוקטובר 2016

אופיר כץ: אנחנו לא מכירים

אופיר כץ:  בשנים שלך אתה מכיר? בשנים של יריב הוא לא מכיר, גם אני כבר חמש שנים במינהל הרכב ואני לא מכיר חובה - - -     

איתי עצמון: החוק היום הוא בעצם אות מתה

דוד מור: בבדיקה שלנו בשנתיים האחרונות לא היה יבוא רכב מכוח סעיף 31(א)(4) ולכן אנחנו תמכנו בתיקון

איתי עצמון: שאלה נוספת לגבי הטיפול או המעטפת שניתנת לכלי הרכב המיובאים

איתי עצמון:  יש היום בתוקף הוראת שעה מכוח חוק הרישוי שקובעת שחובת יבואן ישיר לטפל בכלי רכב מתוצר שהוא מיובא חלה רק על כלי הרכב שהם מסוג N ו-M, כלומר רכב נוסעים ורכב מסחרי

איתי עצמון:  השאלה לגבי התנאים הנוספים שאתם מבקשים להסמיך את השר לקבוע, יש בכלל מבחינת נתח או אחוזים מבין כלי הרכב שאתם אמורים לייבא, יש כלי רכב מסוגים אחרים, אופנועים למשל?      

דוד ביטן: משאיות

איתי עצמון: לא, אבל זה נכנס, זה אין

דוד ביטן: ומה עם הצבא? אתם תהפכו להיות היבואן הכי גדול במדינה, דרך אגב

אופיר כץ: לצבא אנחנו לא רוכשים

איתי עצמון: לא, זה רק למשרדי הממשלה ויחידות הסמך

דוד ביטן: זה מה שיקרה

דוד ביטן:  אחר כך יבוא הצבא ויעשו תיקון

דוד ביטן:  מה, הצבא לא יחידת סמך?      

איתי עצמון: זה לגבי יחידות ויחידות סמך של משרד ראש הממשלה, לגבי הצבא יש הוראות נפרדות לעניין יבוא, לא בסעיף הזה

דוד ביטן: משרד התחבורה, זה תיקון פה?      

איתי עצמון: רציתי תשובה לשאלה ששאלתי

דוד מור: מבחינת איזה רכבים מתכוונים לייבא זה משרד האוצר יוכל לתת את התשובה

איתי עצמון: לא, מה מבחינת המצב החוקי, מה המעטפת מבחינת תחזוקה ואחריות?      

דוד מור: מבחינת המעטפת שיש אז הוראת השעה בסעיף 253 היום מחייבת את היבואנים הישירים ביחס לרכיבים מסוג M ו-N, כפי שאמרת, רכב נוסעים פרטי ורכב מסחרי, ולא חלה על רכבים מסוג L, O ו-T, שזה אופנועים, גרורים וטרקטורים, וככל שתהיה כוונה לייבא גם רכבים מהסוג הזה, אז - - -     

דוד ביטן: טרקטורים גם אתם רוצים לייבא?      

דוד מור: אני לא יודע, אני אומר ככל שתהיה כוונה אז יהיה אפשר - - -     

שלום דנינו: המשטרה צריכה אופנועים והם רוכשים למשטרה

איתי עצמון: אופנועים אני מניח שכן ירכשו

דוד ביטן: ברור, נו, הם יהיו היבואן מספר אחת בארץ

דוד מור: רק אני אשלים את התשובה

דוד מור:  מה שאנחנו חשבנו זה להחיל את ההסדרים הקיימים כבר היום

דוד מור:  הרי גם היום אדם יכול לייבא רכב מתוצר שאינו מיובא על ידי יבואן ישיר ואז חלות עליו הוראות יבוא אישי ויבואן זעיר, במקרה הזה לפי תקנות רישוי שירותי המקצועות בענף הרכב

דוד ביטן: אתם בדקתם אם העובדה שאתם מייבאים באופן ישיר תגרום לעליית מחיר של רכבים מסוימים, שהיבואן לא יכול להביא אותם? הרווח שלו יירד

דוד ביטן:  בדקתם את הסוגיה הזאת? מישהו באוצר בדק את זה?      

יריב גבאי: אני אומר שוב, אנחנו מדברים על כמויות מאוד מאוד קטנות ולכן זה לא ישפיע

דוד ביטן: מה זה קטנות? אם אתם מחליטים לייבא, סתם לדוגמה, סוג אחד של רכב אז היבואן יפשוט את הרגל בתחום הזה

דוד ביטן:  ברור, כי אתם מדברים על אלפי מכוניות

יריב גבאי: איך אלפי מכוניות? כלל הרכש שלי היום, על כל סוגיית - - -      

דוד ביטן: לא, אבל אתה עכשיו החלטת לנסוע רק באאודי, זה מה שאתה הולך לייבא, אז היבואן של האאודי בעצם סוגר את הבסטה שלו

יריב גבאי: אבל אנחנו לא עושים דברים כאלה היום

דוד ביטן: אז אני לא יודע איך אתם הולכים להתנהג

דוד ביטן:  בגדול צריך לבדוק, לכן אני לא מוכן שזה יהיה חוק קבוע

אופיר כץ: אני גם מבקש להתייחס

דוד ביטן: שלוש שנים ושזה יבוא אחר כך עוד פעם אם הם רוצים להאריך אותו

שלום דנינו: שלוש שנים? הם הופכים להיות יבואנים, צריכים לעשות התקנות לרכב

אליהו ברוכי: עד שהם יקימו את המנהלת

שלום דנינו: חבר'ה, באמת, אתם לא תעשו את זה בכוח אדם הזה

אופיר כץ: אני חייב להגיד, אני לא חושב שיש מִנהלת

שלום דנינו: אתם תבנו מִנהלת

אופיר כץ: מה שיהיה זה שנפרסם מכרזים ואלה יהיו עוד מכרזים נוסף למכרזים הקיימים

דוד מור: וצריך להעיר שגם במסמכים של חוק התקציב, בהשלכות התקציביות, נרשם במפורש שלא תהיה תוספת תקציב בגין התיקון המוצע

דוד מור:  זאת אומרת שכל הרעיון של הקמת מנהלת זה לא דבר שעומד על הפרק מבחינת משרד האוצר

דוד ביטן: חבר'ה, עם כל הכבוד לכם, החיסכון התקציבי בסדר, זה הדבר היחיד שמשכנע אותי, מעבר לזה יש המון בעיות שאתם לא ערים להן ואתם לא יודעים עוד איך זה יהיה

דוד ביטן:  ניתן לכם צ'אנס, נקווה שזה יהיה לכיוון החיובי, מה אני אגיד לכם?      

בועז טופורובסקי: מדד התחזוקה זה עוד מעט, נכון?     

איתי עצמון: מדד תחזוקה פוצל, זה לא על סדר היום

איתי עצמון:  הכותרת מועתקת מהחלטת ועדת הכנסת שהחליטה על הפיצולים בכל התכנית הכלכלית

אופיר כץ: אני רק מבקש, מן הסתם זה כן משהו שידרוש היערכות ולימוד, לא מנהלת ולא תקנים

אופיר כץ:  היערכות ולימוד אז אנחנו כן צריכים את זה לפרק זמן - - -     

דוד ביטן: בסדר, עזוב, אנחנו יודעים שבסוף תהיה תוספת עובדים פה, זה ברור

אופיר כץ: כרגע אין תוספת תקנים

אופיר כץ:  בהחלטת הממשלה מציינים בפירוש מה תוספת התקנים

אופיר כץ:  אנחנו מבקשים פרק זמן משמעותי

דוד ביטן: בסדר, הבנו, ההערות שלנו הן הערות

דוד ביטן:  מי קורא?      

אופיר כץ: אני יכול להקריא

דוד ביטן: אחרי כל מה שדיברנו יש הערות למישהו? אוקיי

דוד ביטן:  אז זה הוראת שעה לשלוש שנים

קריאה: שלוש שנים?     

דוד ביטן: אי אפשר פחות משלוש שנים

דוד ביטן:  מה, תעשה הוראת שעה לחצי שנה?      

אופיר כץ: אדוני היושב ראש, אנחנו מבקשים פרק זמן להיערך וללמוד

אופיר כץ:  באנו מהוראת קבע, אנחנו מבינים את האמירה של הוראת שעה, אפשר לעשות את זה לפחות חמש שנים, בשביל שבאמת זה יהיה משהו שאנחנו נוכל להתארגן ולהעלות את זה על המסלול?      

שלום דנינו: חמש שנים זהו, זה כבר בידיים שלהם

אופיר כץ: שלוש שנים זה לא פרק זמן מספיק להיערך וללמוד

דוד ביטן: ארבע שנים

שלום דנינו: כל הרעיון הזה, בלי מספרים, בלי נתונים, בלי רקע

דוד ביטן: שום דבר לא הביאו

דוד ביטן:  מה ההשפעה של זה על השוק הפרטי, כלום

דוד ביטן:  אתם החלטתם שאתם רוצים לקנות ואין פה עבודת מטה מסודרת, אני מאוד מצטער

דוד ביטן:  טוב, לא משנה, רק על החיסכון התקציבי אנחנו נלך איתכם, בוא נראה שזה באמת עובד ואין לזה השפעות לא טובות בתחום של הסקטור הפרטי

דוד ביטן:       סיימנו, כי אין הצבעות

דוד ביטן:  תיתן מועד להסתייגויות ונראה מה יהיה

איתי עצמון: כן, זה גם יופץ באופן מסודר

שלום דנינו: ומותר לכם לחשוב עוד פעם אם באמת זה ההכרחי העניין הזה

דוד ביטן: תשקלו גם מה ההשפעה של זה על השוק הפרטי

יריב גבאי: אני מבטיח שכל הדברים שעלו כאן יילקחו בחשבון